มุมมอง ดร.วิศิษฐ์ (27 กุมภาพันธ์ - 3 มีนาคม 2560) - FINNOMENA
ที่ผ่านมาตลาดหุ้นสหรัฐปรับตัวขึ้น New High เรามาดูมุมมอง ดร. วิศิษฐ์ ในสัปดาห์นี้กันครับ ว่าตลาดหุ้นอื่นๆ รวมถึงตลาดหุ้นไทย มีแนวโน้มอย่างไร และปัจจัยต่างๆ ที่เราควรจับตามองมีอะไรบ้าง
6 พ.ย. 2563

ตลาดหุ้นในสหรัฐปรับตัวขึ้น New High แต่ในขณะที่ตลาดหุ้นใน Emerging Market ยังคง Sideways
ในเดือนกุมภาพันธ์ที่ผ่านมา เราได้เห็นหุ้นที่มีแนวโน้มการจ่ายเงินปันผลสูงหรือหุ้น High Yields ได้ Outperform
สิ่งที่เห็นยังคงเป็นบวกของตลาดทุนใน EM คือ การที่ Bond Yield 10 ปีของสหรัฐหรืออัตราผลตอบแทนพันธบัตรรัฐบาลสหรัฐอยู่ที่ระดับ 2.33% ซึ่งเป็นระดับต่ำสุดในรอบ 2-3 เดือน บ่งบอกถึงว่าตลาดหุ้นยังคงได้อานิสงส์จากอัตราดอกเบี้ยที่ต่ำ และหุ้นที่มี High Earning Yield Gap และหุ้นที่มีการ Upgrade ของ Earnings เช่น กลุ่มถ่านหิน กลุ่ม Consumer ที่มีส่วนผสมของ Fintech และกลุ่มเดินเรือ (ทั้ง Dry Bulk และ Container) มีโอกาสที่จะ Outperform กลุ่มที่ได้อานิสงส์จากเขตเศรษฐกิจพิเศษยังคง Outperform
กลุ่มหุ้นที่คาดว่าจะได้รับเลือกให้เข้า MSCI จะ outperform เมื่อศึกษาถึง Performance ของหุ้นกลุ่มนี้ นับตั้งแต่ปี 2008 หากเข้าลงทุนหุ้นในวันประกาศเข้าจนถึงวันที่ Effective จะได้ผลตอบแทนราว 7-8% ในระยะเวลา 1 สัปดาห์ แต่หากลงทุนก่อน 1 เดือนที่จะมีการประกาศเข้า MSCI จนถึงวัน Effective จะได้ผลตอบแทนถึง 13-15% ในระยะเวลา 6-7 สัปดาห์
สิ่งที่จะทำให้ตลาดหุ้นทั่วโลกยังคงเป็น Bull Trend ก็ต่อเมื่อ Fed ไม่ขึ้นดอกเบี้ยในเดือนมีนาคม ถ้า Fed ขึ้นดอกเบี้ยในเดือนมีนาคมจะถือว่าเป็น Bad Surprise และเป็น Tail risk ที่อาจจะทำให้หุ้นของสหรัฐปรับตัวลงกว่า 2-3% ตาม Earning Yield Gap ที่แคบลง
คาดการณ์ว่าตลาดหุ้นไทยในเดือนมีนาคม หรืออย่างช้าไตรมาส2 จะ Resume Sideway up โดยมี Catalysts ที่สำคัญคือ การที่ Fed ไม่ขึ้นดอกเบี้ยในเดือนมีนาคม การ Upgrade ของ Earnings และ MSCI Rebalancing
การที่ตลาดหุ้นไทยมี Upside อีกแค่ 5-7% มาสู่ระดับ Consensus ที่ 1650-1670 ของปีนี้ ทำให้ Stock Picking Strategy จะมีความสำคัญมากๆ
ภาพในตลาดหุ้นไทยในปี 2560 จะต่างกับปี 2559 คือ เมื่อเปรียบเทียบเฉพาะช่วงเวลา 2 เดือน ผลตอบแทนของ SET50 ในปี 2559 ให้ผลตอบแทน 4.65% นักลงทุนต่างประเทศเป็น Net Long สุทธิในตลาด TFEX 108,000 สัญญา แต่ในปี 2560 SET50 ให้ผลตอบแทน 1.73% แต่นักลงทุนต่างประเทศเป็น Net Short อยู่ 44,373 สัญญา บ่งบอกถึงตลาดหุ้นไทยกำลังเผชิญภาวะ Headwind ของ Fund Flow
ภาพระยะสั้น คือ นักลงทุนต่างประเทศซื้อพันธบัตรไทยลดลงมาสู่ระดับ 1-2 พันล้านบาทต่อสัปดาห์เท่านั้น แต่ Short ตลาดอนุพันธ์ประมาณ 11,435 Contract ใน 1 สัปดาห์ บ่งบอกภาพระยะสั้นยังคง Sideway Wide Range
แท็ก:
แชร์บทความ:
ผู้เขียน
Dr.Visit Ongpipattanakul
หนึ่งในผู้เชี่ยวชาญเรื่องเงินทุนเคลื่อนย้าย (Fund Flow) ระดับแนวหน้าของเมืองไทย ปัจจุบันดำรงตำแหน่ง กรรมการผู้จัดการ บริษัทหลักทรัพย์ ทรีนีตี้